Grundejerforeningen
Havstokken
                                                                                                                            
 D.25-10-2011

Referat af bestyrelsesmøde d. 24-10-2011

Tilstede: Steen Clausen, Bjarne Godskesen, Ruth Ørsholm, Carsten Falkengaard og Jens Abildgaard.

Dagsorden:
1.	Indkommende post 
2.	Kloakker og hovedvandsledninger 
3.	YOU-SE: Evt. tilbud. Carsten. 
4.	Juletræstænding d. 20. nov. 
5.	Årligt møde med kommunen
6.	Eventuelt 

1: 
Der er modtaget forespørgsler fra ejendomsmæglere ang. hussalg af 2 parceller.  
Da nogle medlemmer har klaget over generende lys fra lysmasterne på fodboldbanen ved Stadionstien,
har Steen henvendt sig til kommunen ang. problemet. Der er endnu ikke nogen afklaring, selv om der er rykket flere gange, og den første henvendelse til kommunen skete d. 18. marts i år.

2:
Kloak og hovedvandsledninger.
Steen og Bjarne var d.23-08-2011 til møde med kommunen ang. vores ansøgning om offentliggørelse af vores kloak og hovedvandsledninger. 
Kommunen har sendt vores ansøgning mv. til en jurist, og har derefter modtaget juristens vurdering af sagen. På mødet blev punkterne fra juristens notat gennemgået, og da nogle udsagn i notatet ikke var korrekte, blev det påtalt, og er efterfølgende rettet i referatet fra mødet.
Det er efter mødet oplyst fra kommunen, at sagen sendes til (Politisk) vurdering i et fagudvalg, der ud fra vores argumentation mv. vil tage beslutning om evt. offentliggørelse.
G/F vil modtage en henvendelse om, hvornår mødet afholdes, og hvis det er muligt evt. deltage i mødet ang. behandlingen af vores sag.

Der er et akut problem, da et af brønddækslerne på Stokkemarkevej ud for nr. 13 er revnet. Det undersøges om det kan udskiftes, ellers er vi måske nød til at få skiftet hele toppen af brønden.

3.
Carsten Falkengaard har henvendt sig til YOU-SE ang. modtagelse af TV signaler, da han er utilfreds med, man ikke kan modtage bl.a. TV3 og TV3+ fra de nuværende udbydere på fibernettet. Carsten arbejder videre sagen, som evt. senere vil blive behandlet på en generalforsamling.

4.
Juletræstændingen, som foregår på parkeringspladsen i starten af Stokkemarkevej, bliver i år d..20. november. Invitation sendes ud sammen med referatet.

5
Steen og Bjarne deltog i det årlige møde med kommunen d. 29. sep., hvor der bl.a. blev orienteret om kommuneplanstrategien, præventivt samarbejde mellem politi og grundejerforeninger vedr. indbrud og ”Madam Skrald”. 
Hvis nogle medlemmer ønsker at modtage referatet fra mødet, kan man henvende sig til Steen.

6.
G/F skulle have alle deklarationer, der er lyst på vores parceller, men desværre mangler vi en. 
Den er ifølge, det vi har fået fortalt, ikke længere gældende, men er stadig med på en udskrift af tingbogsattesten på vores parceller.
Det handler om følgende deklaration:

Brændsel / Olielevering mv. Lyst 03.03.1967 løbenr.2551.

Hvis et af medlemmerne har denne deklaration liggende, bedes man kontakte Steen, der så vil undersøge mulighederne for at få den aflyst.

På bestyrelsens vegne

Bjarne Godskesen/ref.